એવું દેખાઇ રહ્યું છે કે સરકારે જે વચનો આપ્યાં છે તેના પર કામ નથી થઇ રહ્યું અને એવા કોઇ સંકેત નથી મળતા કે સરકાર પાસે કોઇ કામ કરવાની નક્કર યોજના હોય. ડો. મનમોહનસિંહની આ વાત પછી જાણે સરકાર એકશનમાં આવી ગઇ હોય કે પછી સરકાર એક્શનમાં જ હતી ને મનમોહનસિંહે આરોપો લગાવ્યા એ જે હોય તે પરંતુ આજે દેશનાં નાણામંત્રી નિર્મલા સિતારામને આર્થિક ક્ષેત્રે સુધારા કરવાની જે જાહેરાતો કરી છે તેનાથી દેશનાં આર્થિક ક્ષેત્રનાં માધાંતાઓ ખુશખુશાલ છે અને શેરબજારમાં તો જાણે દિવાળીનો માહોલ હોય તેવું વાતાવરણ છે.